projecte-aina/catalan_government_crawling huggingface dataset:
El mercat del servei d'assistència sanitària privada a la província de Barcelona s'ha concentrat en els darrers anys amb la creació d'un grup que compta amb set hospitals, cinc d'ells a la ciutat de Barcelona, com a conseqüència de diverses concentracions econòmiques.
Aquesta consolidació de l'oferta de serveis hospitalaris privats no és exclusiu de Barcelona sinó que també s'està donant en altres províncies de l'Estat i en altres països europeus, als Estats Units d'Amèrica, etc. Addicionalment, en aquest sector s'observa la integració vertical d'alguns hospitals amb entitats asseguradores.
Tot i que aquestes modificacions de l'estructura del mercat poden tenir efectes positius, principalment com a conseqüència d'increments de l'eficiència, també poden suposar una reducció de la competència amb els consegüents efectes negatius que això comporta en el benestar dels consumidors.
Per aquest motiu, l'Autoritat Catalana de la Competència (ACCO) va decidir analitzar el mercat de serveis d'assistència sanitària privada a Catalunya i va publicar un estudi sobre la configuració de l'oferta en aquest mercat, la seva evolució en els darrers anys i els possibles efectes sobre la competència efectiva.
Una vegada realitzada l'anàlisi de concentració, en aquest document s'avaluen els efectes de les concentracions d'hospitals a la província de Barcelona sobre els preus que els hospitals facturen a les entitats asseguradores, en la línia dels treballs realitzats per altres autoritats de competència.
L'estudi s'organitza de la següent manera: a la secció 2 s'exposa breument la configuració de l'oferta al mercat d'assistència sanitària privada a la província de Barcelona; la secció 3 descriu les dades analitzades i l'efecte de les concentracions dels hospitals sobre els preus que carreguen a les entitats asseguradores; i, per últim, la secció 4 destaca les principals conclusions.
(consulteu el document de treball de promoció de la competència DT 01/2019, disponible en català, castellà i anglès)
A la província de Barcelona s'ha concentrat el mercat d'assistència sanitària privada amb la creació d'un grup que compta amb set hospitals privats, cinc d'ells a la ciutat de Barcelona, a partir de diverses operacions de concentració econòmica.
Aquest document analitza l'efecte d'aquestes concentracions sobre els preus que facturen els hospitals concentrats a les entitats asseguradores de salut en cinc tractaments.
Per realitzar aquesta avaluació ex-post s'analitzen dades anteriors i posteriors a les concentracions en el període 2009–2017 amb la metodologia de diferències en diferències.
Els resultats semblen mostrar que s'ha produït un increment dels preus aplicats pels hospitals concentrats, en relació amb els preus dels no concentrats, només en un dels cinc tractaments avaluats i de manera temporal, durant els dos primers anys posteriors a la fusió.
Estat: Resolució anul·lada parcialment per la sentència del Tribunal Superior de Justícia de Catalunya, de 24 de juliol de 2012, la qual declara l'existència d'una conducta d'abús de posició de domini prohibida per l'article 6 de la Llei 16/1989, de 17 de juliol, de Defensa de la Competència, infracció imputable a Viatges Baqueira Beret SA i Baqueira Beret SA i que afecta el mercat de la comercialització de cursos d'esquí i paquets turístics a l'estació d'esquí de Baqueira Beret.
La sentència estima parcialment el recurs d'apel·lació interposat contra la sentència del Jutjat Contenciós Administratiu núm. 8 de Barcelona, de 22 de febrer de 2008, que resol el recurs contenciós administratiu número 113/05, interposat per l'Escola Snowboard Val d'Aran SL contra la resolució de l'expedient 2/03.
El Ple del Tribunal Català de Defensa de la Competència de l'Autoritat Catalana de la Competència va adoptar, en data 20 de novembre de 2012, la resolució d'execució de la sentència abans esmentada, segons la qual acorda, de conformitat amb la infracció declarada, la imposició a Viatges Baqueira Beret SA i a Baqueira Beret SA de sancions i d'obligacions relacionades amb la comercialització de cursos d'esquí.
La resta de pronunciaments de la resolució de l'expedient 2/03, relatius a la infracció imputada a Baqueira Beret SA d'abús de posició de domini per la conducta consistent a concedir determinats privilegis, en matèria de descomptes en el forfet, a una escola d'esquí en detriment de les altres que operen a l'estació de Baqueira Beret, ha estat confirmada pel Jutjat Contenciós Administratiu número 7 de Barcelona a la sentència, de 4 de juny de 2007 (recurs contenciós administratiu número 113/05, interposat per Baqueira Beret SA).
Estat: Resolució confirmada parcialment per la sentència del Tribunal Superior de Justícia de Catalunya, de data 16 de setembre de 2011, estimatòria del recurs contenciós administratiu núm. 578/2008 interposat per Endesa Distribución Eléctrica SLU (EDESLU).
La sentència anul·la la resolució impugnada pel que fa a la infracció de l'article 6 de la Llei 16/1989, de 17 de juliol, de Defensa de la Competència, per una conducta d'abús de posició dominant imputable a EDESLU, consistent a retardar o dificultar l'accés d'una empresa de distribució d'energia elèctrica a la xarxa elèctrica de distribució en el punt Lleida-Mequinensa, mentre que declara conforme a dret la infracció imputada a EDESLU per la conducta consistent a la denegació de facto de l'accés a la línia de distribució elèctrica en el punt Sallent-Calders, sol·licitada per l'empresa distribuïdora.
L'Autoritat Catalana de la Competència (ACCO) ha adoptat la resolució del procediment sancionador número 86/2017, APIT-BCN, per la qual declara que l'Associació Professional de Guies de Turisme de Catalunya (APIT-BCN) ha realitzat dues conductes infractores dels articles 1.1.a) i 1.1.c) de la Llei 15/2007, de 3 de juliol, de defensa de la competència.
Les infraccions han consistit, per una banda, en la fixació de preus i condicions comercials als guies de turisme en la prestació de serveis als passatgers de creuers arribats al port de Barcelona i per l'altre, en el repartiment entre els guies de turisme associats de les demandes de prestació de serveis turístics canalitzades mitjançant l'APIT-BCN.
Estat: Pendent de decisió judicial.
Revisió: Interposició davant la Sala contenciosa administrativa del Tribunal Superior de Justícia de Catalunya. del recurs núm. 247/2018, Associació Professional de Guies de Turisme de Catalunya, APIT-BCN.
L'Autoritat Catalana de la Competència (ACCO) ha adoptat la resolució del procediment sancionador número 84/2016, AEMIFESA, per la qual declara que l'Associació Empresarial Mixta d'Instal·ladors de Fontaneria, Electricitat, Sanejament, Gas, Calefacció, Climatització, Manteniment i Afins del Barcelonès Nord i Baix Maresme (AEMIFESA) ha infringit l'article 1.1.a) de la Llei de defensa de la competència (en endavant, LDC) per l'elaboració i difusió al seu WEB d'unes tarifes orientatives per a la prestació de serveis d'instal·lació i manteniment d'electricitat, fontaneria, sanejament i afins, conducta que constitueix una recomanació col·lectiva de preus prohibida per la LDC.
L'Autoritat Catalana de la Competència (ACCO) ha adoptat la resolució d'arxivament de l'expedient número 71/2015, Renfe bus turístic, per considerar que no existeixen indicis d'infracció de la Llei 15/2007, de 3 de juliol, de defensa de la competència.
Els fets denunciats fan referència a la comercialització per Barcelona Turisme, Transports de Barcelona, SA, l'Autoritat del Transport Metropolità de l'Àrea de Barcelona (AMB) i Renfe Viajeros, SA, de paquets combinats de bus turístic amb tren des de diverses localitats de la comarca del Maresme cap a la ciutat de Barcelona.
L'Autoritat Catalana de la Competència (ACCO) ha adoptat la resolució d'arxivament de la denúncia presentada contra l'Àrea Metropolitana de Barcelona (AMB), Barcelona Serveis Municipals SA (BSM) i l'Ajuntament de Barcelona en relació amb la licitació d'un contracte de serveis per a la implementació d'una plataforma de gestió de l'estacionament regulat a Barcelona que permet als usuaris el pagament de l'aparcament mitjançant aplicacions de telèfon mòbil.
L'Autoritat Catalana de la Competència (ACCO) ha adoptat la resolució del recurs interposat per Audingintraesa, SA contra les actuacions inspectores realitzades a la seva seu el mes d'octubre de 2018, relacionades amb la presumpta existència d'indicis de conductes col·lusòries en l'àmbit de la contractació pública.
El Tribunal Català de Defensa de la Competència (TCDC) de l'ACCO desestima el recurs per no concórrer els requisits de l'article 47.1 de la Llei de Defensa de la Competència per a l'admissió del recurs.
Estat: pendent de decisió judicial
Revisió: interposició per Audingintraesa, SA, davant la Sala contenciosa administrativa el Tribunal Superior de Justícia de Catalunya, del recurs núm. 70/2019.
El Tribunal Català de Defensa de la Competència de l'Autoritat Catalana de la Competència (ACCO) declara, en la seva Resolució de 26 de febrer de 2019, dictada en l'expedient sancionador núm. 85/2016 contra el Col·legi Oficial de Metges de Barcelona (COMB), que aquest col·legi professional va infringir la llei de defensa de la competència (LDC) al realitzar una recomanació col·lectiva de preus prohibida, consistent en l'elaboració i difusió d'uns llistats d'honoraris professionals orientatius, adreçats als metges i les metgesses en relació amb els preus aplicats en l'àmbit de l'assegurança mèdica lliure.
Així, ha quedat acreditat en l'expedient que el COMB va publicar un llistat d'honoraris professionals (per visita mèdica i per acte mèdic) en la seva pàgina web des de l'any 2009 fins al 2017, la qual cosa constitueix una conducta prohibida per la LDC, ja que es tracta d'una recomanació col·lectiva de preus que té per objecte impedir, restringir o falsejar la competència en el mercat de la prestació de serveis mèdics, per part dels metges i les metgesses que exerceixen la seva activitat privada en el marc d'una entitat d'assegurança mèdica lliure, en l'àmbit territorial de la província de Barcelona.
D'acord amb la LDC, la infracció comesa pel COMB és qualificada de molt greu pel TCDC de l'ACCO i, en base a aquesta qualificació, li imposa una multa de 850.000 euros.
Estat: pendent de decisió judicial
Revisió jurisdiccional: el Col·legi Oficial de Metges de Barcelona ha interposat contra la resolució el recurs núm. 129/2019 davant la Sala contenciosa administrativa del Tribunal Superior de Justícia de Catalunya.
L'Autoritat Catalana de la Competència (ACCO) ha adoptat una resolució de terminació convencional del procediment sancionador incoat contra diverses entitats associatives d'autoescoles de Barcelona, Girona, Lleida i Tarragona i les Prefectures Provincials de Trànsit per l'existència d'indicis de presumptes conductes infractores de l'article 1.1.a) de la Llei de defensa de la Competència.
El Tribunal de Defensa de la Competència de l'ACCO ha considerat que la limitació acordada del nombre màxim d'alumnes/professor que poden presentar a examen pràctic de conduir, d'aplicació a totes les autoescoles, té efectes potencialment restrictius de la competència.
La resolució declara vinculants els compromisos proposats d'eliminar les limitacions observades i s'estableix un règim de vigilància del compliment de les obligacions establertes per tal d'assegurar l'efectivitat de la resolució adoptada.
L'Autoritat Catalana de la Competència (ACCO) ha adoptat la resolució del procediment sancionador incoat contra el Gremi de Consignataris del Mercat Central del Peix i Marisc Frescs i Congelats de Barcelona i Província per infracció de l'article 1.1.a) de la Llei de defensa de la competència, per haver imposat als seus agremiats, els venedors majoristes al Mercat Central del Peix de Mercabarna, determinades condicions comercials de venda dels productes que haurien de ser establertes autònomament com a part de la seva estratègia competitiva.
(versió en català i en castellà)
Revisió: interposició pel Gremi de Consignataris Majoristes del Mercat Central de Peix i Mariscs Frescos i Congelats de Barcelona i Província del recurs núm. 230/2019 davant la Sala contenciosa administrativa del Tribunal Superior de Justícia de Catalunya.
El Tribunal Català de Defensa de la Competència de l'Autoritat Catalana de la Competència (TCDC ACCO) ha acordat declarar la comissió d'una infracció de l'article 1.1.c) de la Llei 15/2007, de 3 de juliol, de defensa de la competència, per part de les empreses ADASA SISTEMAS, SAU i MCV, SA de repartiment del mercat de les licitacions públiques que tenen per objecte la prestació de serveis relatius a la instal·lació, manteniment i subministrament de peces dels radars i estacions meteorològiques del Servei Meteorològic de Catalunya.
El càrtel entre les empreses ADASA i MCV s'ha perllongat des de l'any 2011 fins al 2019.
En aquesta resolució també s'ha sancionat 3 persones físiques; dues d'elles, com a directius de les empreses infractores i la tercera, en qualitat de facilitadora del càrtel.
Finalment, el TCDC ACCO ha imposat a les empreses infractores la prohibició de contractar amb l'administració pública.
(versió en català i en castellà)
Revisió jurisdiccional: S'han interposat davant la Sala contenciosa administrativa del Tribunal Superior de Justícia de Catalunya els recursos següents:
El Tribunal Català de Defensa de la Competència de l'Autoritat Catalana de la Competència (en endavant, el TCDC de l'ACCO) ha acordat declarar la comissió d'una infracció de l'article 1.1 de la Llei 15/2007, de 3 de juliol, de defensa de la competència, per part de les empreses Transportes Urbanos y Servicios Generales, SAL (TUSGSAL), Transports Ciutat Comtal, SA (TCC), Serveis Generals de Mobilitat i Transport, SL (SGMT) i Automóviles La Alcoyana, SA (ALCOYANA), amb la participació de CINESI, SL.
La conducta infractora ha consistit a acordar la presentació per ALCOYANA d'una oferta de cobertura o fictícia a la licitació de l'Àrea Metropolitana de Barcelona (AMB) per a la concessió del servei públic de transport col·lectiu urbà de viatgers en autobús entre Barcelona i l'aeroport del Prat (Aerobús), amb la finalitat d'afavorir l'oferta de la Unió Temporal d'Empreses (UTE) formada per TUSGSAL-TCC-SGMT.
En aquesta resolució s'ha sancionat, a més de les empreses infractores, un directiu per la seva participació a la conducta.
El TCDC de l'ACCO ha imposat als infractors la prohibició de contractar amb l'AMB amb l'abast i durada establerts a la resolució.
L'Autoritat Catalana de la Competència (ACCO) ha col·laborat, en la investigació de possibles pràctiques anticompetitives en el sector de serveis de consultoria, amb la Lehiaren Euskal Agintaritza (Autoritat Basca de la Competència).
Si voleu més informació podeu consultar les notes de premsa emeses per l'ACCO, en les seves versions catalana i castellana.
També està disponible l'enllaç de la nota de premsa publicada per l'Autoritat Basca de la Competència fent clic AQUÍ.
Els dies 28 de novembre de 2017 i 18 de gener de 2018, respectivament, inspectors de l'Autoritat Catalana de la Competència han dut a terme diverses inspeccions domiciliàries a diferents entitats del sector els serveis de temporada prestats en platges i zones del domini marítim-terrestre a Catalunya, per una possible pràctica anticompetitiva consistent en una suposada concertació d'empreses en l'àmbit de la contractació pública.
Si voleu continuar llegint podeu descarregar la nota de premsa annexa
El dia 9 de maig de 2018, inspectors de l'Autoritat Catalana de la Competència (ACCO) han dut a terme diverses inspeccions domiciliàries a diferents empreses dedicades, entre d'altres àmbits, al servei de manteniment i subministrament de radars meteorològics i estacions meteorològiques a Catalunya, per una possible pràctica anticompetitiva consistent en una suposada concertació d'empreses en l'àmbit de la contractació pública.
Si voleu continuar llegint podeu descarregar la nota de premsa annexa.
L'Autoritat Catalana de la Competència (ACCO) ha col·laborat, en la investigació de possibles pràctiques anticompetitives en el sector del transport de vitatgers per carretera, amb la Lehiaren Euskal Agintaritza (Autoritat Basca de la Compètencia).
Per ampliar la informació podeu consultar l'enllaç que podeu obrir fent clic AQUÍ.
L'Autoritat Catalana de la Competència investiga possibles pràctiques anticompetitives en la contractació del servei d'anàlisi i avaluació de reclamacions relatives a la contractació de productes financers a Catalunya.
A tal efecte, ha dut a terme diverses inspeccions simultànies en diferents despatxos del sector ubicats a Catalunya.
(Si voleu continuar llegint podeu descarregar la nota de premsa, en català i castellà)
L'Autoritat Catalana de la Competència (ACCO) ha col·laborat, en la investigació de possibles pràctiques anticompetitives en el sector de la recollida i gestió d'oli vegetal usat i de la seva valorització a la Comunitat Autònoma d'Euskadi, amb la Lehiaren Euskal Agintaritza (Autoritat Basca de la Compètencia).
Per ampliar la informació podeu consultar l'enllaç que podeu obrir fent clic AQUÍ.
El dia 6 de juny de 2018 inspectors de l'Autoritat Catalana de la Competència (ACCO) han dut a terme diverses inspeccions simultànies en diferents empreses dedicades a la inspecció, l'anàlisi i la vigilància ambiental a Catalunya, per possibles pràctiques anticompetitives en aquest àmbit.
Si voleu continuar llegint, podeu descarregar-vos la nota de premsa annexa.
Els dies 2 i 3 d'octubre, inspectors de l'Autoritat Catalana de la Competència (ACCO) han dut a terme diverses inspeccions domiciliàries a quatre entitats del sector dels serveis d'enginyeria i consultoria vinculats principalment a l'obra pública, ubicades a Catalunya, per una possible pràctica anticompetitiva consistent en una suposada concertació d'empreses en l'àmbit de la contractació pública.
Per continuar llegint us podeu descarregar la nota de premsa annexa.
L'Autoritat Catalana de la Competència investiga possibles pràctiques anticompetitives en la licitació del contracte de Concessió del Servei Públic de Transport Col·lectiu Urbà de Viatgers en autobús entre Barcelona i l'Aeroport del Prat de Llobregat -Aerobús- promogut per l'Àrea Metropolitana de Barcelona.
Els dies 27 i 28 de novembre de 2018 inspectors de l'Autoritat Catalana de la Competència (ACCO) han col·laborat en la realització d'inspeccions en matèria de competència, a sol·licitud de la Comisión Nacional de los Mercados y la Competencia (CNMC).
Aquestes inspeccions han tingut com a finalitat la investigació de presumptes pràctiques anticompetitives en el mercat de compra de ferralla per a la producció d'acer.
El dia 18 de juliol de 2019 inspectors de l'Autoritat Catalana de la Competència han dut a terme una inspecció a la seu d'una empresa dedicada a la prestació del serveis mèdics a Catalunya, per una possible pràctica anticompetitiva consistent en una suposada concertació d'empreses en l'àmbit de la contractació pública.
Aquesta actuació inspectora suposa un pas preliminar en el procés d'investigació de presumptes conductes anticompetitives i no prejutja el resultat de la investigació ni la culpabilitat de les empreses inspeccionades.
En cas que com a resultat de la inspecció es trobessin indicis de pràctiques anticompetitives prohibides per la Llei de defensa de la competència, es procediria a la incoació formal d'un expedient sancionador.
Els acords entre competidors es consideren una infracció molt greu de la legislació de competència, que pot comportar multes de fins i tot el 10% del volum de negocis total de les empreses infractores de l'exercici immediatament anterior al d'imposició de la multa.
La investigació dels càrtels constitueix una de les prioritats d'actuació de les autoritats de competència, donada l'especial gravetat de les seves conseqüències sobre els consumidors i el correcte funcionament dels mercats.
(versió en català i en castellà)
El passat 17 de setembre de 2019 inspectors de l'Autoritat Catalana de la Competència (ACCO) han col·laborat en la realització d'inspeccions en matèria de competència, a sol·licitud de la Comisión Nacional de los Mercados y la Competencia.
Aquestes inspeccions han tingut com a finalitat la investigació de presumptes pràctiques anticompetitives en el mercat de producció, comercialització i distribució de productes químics.
Els darrers dies, inspectors de l'Autoritat Catalana de la Competència (ACCO) han dut a terme diverses inspeccions domiciliàries a empreses ubicades a Catalunya, per una possible pràctica anticompetitiva consistent en una suposada concertació d'empreses per presentar les seves ofertes de manera coordinada en diversos processos de contractació pública relatius als sistemes de senyalització i comunicació incorporats a la xarxa de metro de Barcelona.
Aquesta actuació inspectora constitueix un pas preliminar en el procés d'investigació d'aquestes conductes i no prejutja el seu resultat final ni la culpabilitat de les entitats inspeccionades.
En cas que existeixin indicis de pràctiques anticompetitives prohibides per la Llei de Defensa de la Competència, s'incoarà i tramitarà el corresponent expedient administratiu sancionador.
La investigació dels càrtels (acords entre competidors per falsificar la competència en licitacions públiques o fixar preus, entre d'altres) constitueix una de les prioritats d'actuació de l'ACCO, donada l'especial gravetat de les seves conseqüències negatives sobre els consumidors i el funcionament dels mercats.
Aquestes conductes es consideren una infracció molt greu de la legislació de competència, que poden comportar multes de fins i tot el 10% del volum de negocis total de les empreses infractores en l'exercici immediatament anterior al d'imposició de la sanció.
A més d'altres conseqüències com la possible imposició a l'empresa d'una prohibició de contractar amb l'Administració pública o la imposició d'una multa de fins a 60.000 euros als directius o representants legals de l'empresa que haguessin participat en la infracció.
Cal a més indicar que, mitjançant el programa de clemència, l'entitat i/o directiu que hagi participat en un càrtel poden aportar informació sobre el mateix a l'ACCO, de manera escrita o verbal, amb l'objectiu d'aconseguir una exempció total o a una reducció de la possible multa que li correspondria.
Així mateix, l'ACCO disposa també d'un canal de col·laboració, mitjançant el qual qualsevol persona, de manera anònima, pot posar en coneixement de l'ACCO possibles fets contraris a la competència dels que tingui coneixement.
Aquest document té com a objectiu millorar la qualitat de la regulació i de l'actuació administrativa des del punt de vista de la competència.
La Direcció General de l'ACCO aplica aquesta Metodologia en l'elaboració dels seus informes de regulació per a avaluar l'impacte competitiu de les normes de qualsevol rang i estat de tramitació, que afectin al funcionament del mercat català.
L'aprovació de la Llei 30/2007, de 30 d'octubre, de contractes del sector públic va transposar a l'ordenament jurídic espanyol el contingut de la Directiva 2004/18/CE del Parlament Europeu i del Consell, de 31 de març de 2004, sobre coordinació dels procediments d'adjudicació dels contractes públics d'obres, de subministraments i de serveis, circumstància que va suposar la incorporació en l'àmbit estatal de la figura de l'acord marc, instrument de racionalització tècnica de la contractació pública.
Aquesta línia modernitzadora basada en l'eficiència pública continua present en el Reial Decret Legislatiu 3/2011, de 14 de novembre, pel qual s'aprova el text refós de la llei de contractes del sector públic.
L'ACCO considera oportuna i necessària l'elaboració d'una guia destinada a les administracions responsables de la regulació dels serveis funeraris, que orienti i faciliti la tasca d'identificació d'aquells aspectes especialment conflictius en matèria de competència de les respectives normes.
Al mateix temps, la Guia també té com a objectiu instar la necessària adaptació de les ordenances i reglaments municipals al text vigent de la Llei 2/1997, de 3 d'abril, sobre serveis funeraris, tant per part dels ajuntaments catalans com del Govern de la Generalitat de Catalunya, reforma pendent des de l'any 2010.